सन्त पापा फ्राँसिस ने कहा, “हम इस हर्षित स्मृति को नहीं भुला सकते कि प्रभु येसु ख्रीस्त के द्वारा हमारा उद्धार हुआ है, जैसा कि सन्त मत्ती रचित सुसमाचार में लिखा है, “आप ख्रीस्त हैं, जीवन्त ईश्वर के पुत्र।” उन्होंने कहा, “ईश्वर के अभिषिक्त येसु ख्रीस्त ने इस विश्व के लोगों के बीच पिता ईश्वर के प्रेम एवं उनकी दया को प्रकाशित किया और ईश्वर का दयामय प्रेम यह मांग करता है हम भी इस दया को लोगों में प्रसारित करें भले ही इस कार्य को करने में हमें अपने नाम, अपने पद और अपनी स्थिति तथा अपने आरामदायक जीवन का परित्याग ही क्यों न करना पड़े।